**ASSOCIACIÓ MUSICAL PAU CASALS. EL VENDRELL**

**CONVOCATÒRIA DEL CONCURS DE DISSENY DE LA NOVA IMATGE DE L’ENTITAT**

BASES

1. *Destinataris i objectius*

L’Associació Musical Pau Casals convoca dissenyadors/es professionals o amateurs sense límit d’edat a participar en un concurs per a obtenir un nou logotip que serveixi per difondre la imatge gràfica de l’entitat. Son finalitats de l’Associació: 1) La difusió de la figura del mestre i el seus valors i 2) La sensibilització i la divulgació del patrimoni musical existent, en particular, el de Pau Casals.

1. *Participació*

Les propostes es poden presentar individualment o en equip. Cada persona només pot presentar una proposta, ja sigui de manera individual o com a part d’un equip. La inscripció és gratuïta.

1. *Aplicació del disseny*

El disseny ha de ser aplicable en suports gràfics diversos (paper, vinil, etc.) és per aquesta raó, que caldrà que l'autor o autora ho presenti en format .ai o bé .fhx

1. *Modificació*

L’Associació es reserva el dret de modificar el logotip amb l’objectiu d’optimitzar-lo, si fos necessari, per a la seva posterior impressió, o d’adaptar-lo si les condicions del material u objecte sobre el qual es reprodueixi, no permeten de fer-ho de manera completa.

1. *Lliurament de les propostes*

Es farà mitjançant presentació simultània així:

* Primer, de manera digital, en un arxiu en un dels formats expressats en la base número 3, mitjançant l'enviament per correu a electrònic a l'adreça amlpaucasals@gmail.com
* Segon, també s’haurà de presentar sobre paper i acompanyada d’una memòria d’aquells elements que, a criteri de la persona dissenyadora, argumentin el disseny proposat, per correu convencional o missatgeria a l’adreça següent:

 President Associació Musical Pau Casals

Plaça Francesc Macià 6, 2on 1a

43700 El Vendrell

1. *Termini*

Les propostes es poden presentar fins les 24 hores del dia 31 de març de 2019.

1. *Jurat*

Es designarà el jurat d’aquest concurs, format per tres experts del món de l’art i de l’àmbit de la comunicació i la imatge i dos membres de la Junta Directiva un dels quals actuarà de secretari. Els components del jurat es donaran a conèixer pròximament. El jurat resoldrà, segons el seu criteri, tota circumstància no prevista en aquestes bases.

1. *Veredicte*

El jurat triarà la proposta guanyadora i dos accèssits. El veredicte es farà públic el dia 25 d’abril en el decurs d’un acte que serà convocat oportunament.

1. *Dotació*

S’estableix un premi i dos accèssits. La dotació del premi és d’EUR 1.000,00 i la dels accèssits, EUR 250,00 cada un.El jurat es reserva el dret de considerar desert el premi en cas que les propostes presentades no arribin a un nivell mínim de qualitat.

1. *Difusió i drets de propietat intel·lectual*

Les persones interessades a participar en aquest concurs, pel simple fet d’enviar-hi el seus dissenys, accepten que aquests passin a ser propietat de l’Associació Musical Pau Casals i renuncien a qualsevol dret sobre els mateixos, autoritzant l’Associació a difondre’ls com a logotip de l’entitat i per a tota mena d’activitats promocionals sense cap limitació temporal o territorial.

1. *Acceptació de les bases*

Pel fet de participar, les persones concursants accepten íntegrament aquestes bases, així com els drets i obligacions que se’n deriven i, de forma específica, les decisions del Jurat, les quals seran inapel·lables.

 El Vendrell, 1 de març de 2019